العنقاء و بيتسمى كمان عنقاء المغرب و عنقاء مغرب و عنقاء مغربه. اسم لطاير خرافى كانو الناس زمان فى المنطقه العربيه بيفتكروه موجود بجد. الخرافات بتقول ان العنقاء ضخم جداً و بيبيض بيضه قد جبل. وصفه القزوينى بانه اكبر الطيور و بيخطف الفيل زى ما الحدايه بتخطف الفار. بيتقال انه اتسمى العنقاء لان فيه بياض فى رقبته ( عنق ) شبه الطوق. بيظهر الطاير الخرافى ده فى حواديت الف ليله و ليله و حتى فى كتب جد زى كتاب رحلة ابن جبير. بقى بيتضرب بيه المثل فى الحاجه اللى بيتسمع عنها و لا تتشافش زى ما الشاعر ابو نواس ذكر العنقاء بقوله : " و ما خبره الا كعنقاء مغرب .. تصور فى بسط الملوك و فى المثل. يحدث عنها الناس من غير رؤيه .. ترى صورة ما ان تمر و لا تحل ". العنقاء – صور وتسجيلات صوتيه و مرئيه على ويكيميديا كومونز